Document ID: /roh_data/filtered/fineweb-2-filterrobots_roh.jsonl.gz/13196

Pli baud hajan ils geniturs fitg savens sustegnì mesiras da magisters e decisiuns da scolas - scriva il president da l'Associaziun tetgala svizra da magistras e magisters Beat Zemp en la prefaziun dal mussavia. Ozendi sajan ils contacts cun ils geniturs dentant daventads cleramain pli pretensiuns. Latiers tutgian er conflicts pesants che possian durar ditg.
52 paginas agid per situaziuns spinusas
Il nov mussavia da 52 paginas remplazza in document dal 2004. El preschenta puncts concrets che duain gidar a las magistras ed ils magisters scolasts da schliar conflicts. Uschia sche geniturs èn da l'avis ch'ils pensums na fetschian nagin senn. U sche geniturs engaschan giurists u tschertgan la via en las medias sch'insatge na plascha betg ad els.
RR novitads 16:00